སྟོན་མཇུག་གི་སྡོང་ལོ་སེར་བོ་རྣམས་རེ་རེ་བཞིན་ས་གཞིར་བབས་པ་དེས་ངའི་སེམས་ཀྱི་དྲན་སྣང་དྲག་ཏུ་བསྒུལ།རེད་ཡ།འདི་ཡང་ཆོས་ཉིད་དེ།སྙིང་སྟོབས་ཀྱི་ཁོ་ལག་རབ་ཏུ་རྒྱས་པའི་ལྗོན་སྡོང་འདི་དག་གིས་མི་ཡུལ་ལ་གསེར་ནག་གི་ལོ་མའི་སྦྲམ་བུ་བརྩིགས་པ་ནི་འཇིག་རྟེན་ལ་བཞག་པའི་བླ་ན་མེད་པའི་མཛད་རྗེས་མིན་ནམ།འདི་ཡང་ལྗོན་སྡོང་གི་ལྷག་བསམ་དང་སྙིང་སྟོབས་མིན་ནམ།ཡིན་ན་ཡང་།ཧོལ་རྒྱུག་ལ་དགའ་བའི་མིས་ནི་ལྷག་བསམ་ཀྱིས་བཞེངས་པའི་མཛད་རྗེས་ལ་རྡོག་བརྫིས་བྱེད་ཅིང་།འོལ་ཚོད་ལ་དགའ་བའི་མིས་ནི་སྙིང་སྟོབས་ཀྱིས་བསྐྲུན་པའི་གྲུབ་འབྲས་ལ་སོལ་ནག་བྱུགས་པ་དེ་དག་ནམ་ཡང་མུན་ནག་ལ་ཕྱོགས་པས་ཡིན།